Diari Oficial de la Generalitat Valenciana


Sumari del DOGV 9745, del 14-12-2023 (2023/11163)

Anunci del tràmit de consulta pública prèvia del projecte d'ordre de la Conselleria d'Innovació, Indústria, Comerç i Turisme, pel qual s'establixen les bases reguladores per a la concessió d'ajudes en matèria d'emprenedoria.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9745

Data del DOGV
:   14-12-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/11460


Data del document
:   22-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

Anunci del tràmit de consulta pública prèvia del projecte d'ordre de la Conselleria d'Innovació, Indústria, Comerç i Turisme, pel qual s'establixen les bases reguladores per a la concessió d'ajudes en matèria d'emprenedoria. [2023/11596]  
D'acord amb el que disposa l'article 133.1 de la Llei 39/2015, d'1 d'octubre, del procediment administratiu comú de les administracions públiques, i l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública prèvia del projecte d'ordre de la Conselleria d'Innovació, Indústria, Comerç i Turisme, pel qual s'establixen les bases reguladores per a la concessió d'ajudes en matèria d'emprenedoria.  
A l'efecte d'executar la norma esmentada, s'obri un termini de deu dies naturals comptats des del següent dia hàbil al de la publicació de la present consulta en el DOGV, amb la finalitat de recollir informació de les persones i les organitzacions potencialment afectades, tenint en compte l'impacte que pot tindre este text.  
  
Antecedents:  
Diferents línies nominatives destinades al foment de l'emprenedoria els beneficiaris de les quals eren associacions, fundacions, CEEI i universitats públiques.  
Problemes que es pretenen solucionar amb la norma nova:  
Insuficient cultura emprenedora, innovadora i sostenible i esperit empresarial.  
Falta de suport econòmic a les persones emprenedores com a element clau per a iniciar i consolidar el seu projecte empresarial.  
Necessitat i oportunitat de la seua aprovació:  
El Projecte de llei de pressupostos de la Generalitat Valenciana per a 2024 preveu dins de la Direcció General d'Emprenedoria i Internacionalització, subprograma «Promoció de l'emprenedoria», una nova línia S1464 denominada «Foment de l'ecosistema d'emprenedoria de la Comunitat Valenciana», de concurrència competitiva. En compliment del que s'establix en la Llei 38/2003, de 17 de novembre, general de subvencions, amb caràcter previ han d'aprovar-se les normes que establisquen les bases reguladores de concessió d'estes.  
Objectius de la norma:  
Establir les bases per les quals han de regir-se les convocatòries d'ajudes a fi d'afavorir l'emprenedoria a la Comunitat Valenciana.  
  
Actualment, no hi ha una altra solució possible ni alternativa reguladora o no reguladora.  
Les aportacions i les opinions referides al projecte es realitzaran dins del termini abans esmentat per mitjà del portal de participació ciutadana de la Generalitat, GVA Participa, apartat «Legislació col·laborativa», l'enllaç del qual és:  
https://gvaparticipa.gva.es/legislation/processes  
També podran presentar-se mitjançant l'adreça de correu electrònic pnazjuivjmwqi@uqr.cf  
  
València, 22 de novembre de 2023.- La directora general d'Emprenedoria i Internacionalització: Ester Olivas Cáceres.